cyanic-selkie/wikianc huggingface dataset:
Hüseyn Axundov (siyasətçi)
Həyatı
1957-59-cu illərdə Moskvada Ali Partiya Məktəbinin dinləyicisi olub. 1959-cu ildə Sumqayıt şəhər icraiyyə komitəsinin sədrinin birinci müavini təyin edilib. Bir il sonra (1960) şəhər icraiyyə komitəsinin sədri vəzifəsinə irəli çəkilib.
Entranspol
Entranspol seçimdən öncə respondentlərə hansı namizədə (və yaxud varianta) səs verəcəklərinə dair ünvanlanan fikir sorğusu.
Əldə olunan nəticələrin səsvermə sonrası tutarlı olması böyük ehtimal daşısa da, səsverən kütlənin səsvermə müddətində fikrindən daşınma halları tez-tez yaşanır.
Hiraqana
— X əsrdə Yaponiyada yaranan əlifbadır. Bu xətt Çindən Yaponiyaya gətirilmiş kanci xəttindən yaranıb. "Hiraqana" "yumşaq kana" deməkdir.
Yazı sistemi
Hiraqana əlifbası 46 işarədən ibarətdir:
Osman Taka rəqsi
Osman Taka Rəqsi Albaniya və Yunanıstanda yayılmış rəqs. Albaniyada əsasən Çameriya albanları arasında yayılıb. Rəqs XIX əsrdə yaşamış və Osmanlı imperiyasına qarşı döyuşmuş Çameriya albanı Osman Takanın adını daşıyır.
Tarixi
Osman Taka rəqsi XIX əsrdə yaşamış və 1887-ci ildə edam edilmiş albaniyalı rəqqas Osman Osman Rəsul Takanın adı ilə bağldır. Osmanlı imperiyasına qarşı qalxan üsyanda iştirak edən Osman Rəsul Taka 1887-ci ildə Yanina şəhərində həbs edilir və haqqında ölum cəzası qərarı qəbul edilir. Burada edam edilməmişdən öncə son arzusunu deməsi istənəndə, o rəqs etmək istəyir. Onun rəqsi o qədər gözəl olur ki, Osmanlı İmperiyasının jandarmları onun rəqsinə heyran olur və onu edam etmirlər. Amma o bir neçə gündən sonra o, Osmanlı imperiyasına qarşı döyuşdə öldurulur. Digər bir versiyaya görə isə o döyuşdə yox, Konsipol şəhərində həbs olunur və edam edilir.
Yunanıstanda rəqsə "Osmantakas" ya da "Samantakas" deyilir və əsasən Epir ərazisində rəqs olunur.
Rəqs etmə qaydası
thumb| Osman Taka rəqsinin musiqi notları
Rəqs skripka, buben və klarnet instrumental alətlərinin müşayiəti ilə oynanılır. Rəqs cərgə ilə oynanılan rəqsdir. Əvvəlcə rəqqasənin incə bir templə və nazlı addımlarla irəliləməsi ilə başlayır, rəqqasə hər addımını yarım metr atır. Sonra rəqqas oğlan irəliləyir və rəqqasənin qarşısında diz çökərək onun belini tağlayır və sinəsini yuxarıya doğru uzadıb arxaya doğru əyilərək bir körpü meydana gətirir. Digər rəqqasələr daha sonra aparıcı rəqqasın mədəsinə doğru irəliləyib qarnının üstündə rəqs edirlər. Rəqqasələr bir-birlərini əllərdən tutur, dirsəklərini 90 dərəcə yuxarı əyirlər.
İndeksləşdirmə
İndeksləşdirmə (Indexing)
1) İnvestisiya portfelinin müəyyən fond indeksinin (məsələn, S&P 500 kimi) təmsil etdiyi qiymətli kağızlar və bu indeksin qiymətində onların çəkilərinə uyğun şəkildə formalaşdırıldığı passiv investisiya strategiyası. Başqa sözlə, investisiya portfelinin müəyyən fond indeksinə bağlanması (investisiyanın bu indeksin hesablanmasında nəzərə alınan qiymətli kağızlara qoyulması);
2) Əmək haqqı, pensiya, sosial yardımlar, kredit məbləğləri, faiz dərəcələri və s. bu kimi  gəlirlərin (və ya xərclərin) inﬂyasiyadan müdaﬁə olunması üçün onların qiymət indeksləri ilə əlaqələndirilməsi.
İndiqator (iqtisadiyyat)
İndiqator (Indicator) — Hər hansı prosesin müəyyən dövr ərzində gedişatını xarakterizə edən mütləq və ya nisbi göstərici. Fond birjasının indiqatoru isə qiymətli kağızlar bazarında müəyyən dövr ərzində aparılan əməliyyatların həcminin, maliyyə alətlərinin gəlirliliyinin, o cümlədən faiz dərəcələrinin dinamikasının, alqı-satqı əməliyyatlarının həcminin öncədən qiymətləndirilməsi məqsədi ilə istifadə edilən göstəricidir. Fond birjasının indiqatoru birja mütəxəssisləri tərəﬁndən istifadə olunur.
Antroponozlar
Antroponozlar (antropo...+ yun. νόσος – xəstəlik) – yalnız insanların tutulduğu yoluxucu xəstəliklər. Antroponozlar bağırsaq (qarın yatalağı, dizenteriya, vəba), damcı (aerozollarla ötürülən; difteriya, skarlatina, göyös kürək, qızılca, qrip), qan (malyariya), dəri örtüyü infeksiyalarına (cüzam) bölünür. Bütün Antroponozlarda ətraf mühiti xəstəlik törədiciləri ilə yoluxduran yeganə mənbə insandır.
Oğlanqız dağı
Oğlanqız dağı – Ordubad rayonu ərazisində dağ (hünd. 1144,8 m). Zəngəzur silsiləsindən cənub-qərbə ayrılan Dəmirlidağ-Göydağ  qolunun cənub istiqamətli Gəvək şaxəsinin qurtaracağında, Qaradərəsu ilə Gilançayın  suayırıcısında zirvə. Baş Dizə kəndindən 2,2 km cənub-qərbdədir. Yastı səthli kəsik konus formasındadır. Orta Eosenin Lütet mərtəbəsinin aşağı hissəsinə aid Dərəlik lay dəstəsinin bazal konqlomeratlarından təşkil olunmuş yüksəkliyin kəsik konus formalı yastı səthinin  iqlim faktorları təsirindən aşınması nəticəsində  əmələ gəlmiş ekzotik qayalar qrupuna cavab verir. Tektonik cəhətdən Ordubad qarılma zonasının Paradaş seqmentində, eyniadlı əyilmənin cənub-qərb cinahına aid Aydaş sinklinalının cənub-şərq qurtaracağında  yerləşir.
Vüsalə Kərimova (idmançı)
Həyatı
Vüsalə Kərimova 1987-ci ildə Bakı şəhərində anadan olub.Vüsalə travma almış insandır.O, 15 yaşında pəncərədən yıxılmışdı və bundan sonra yeriyə bilməmişdi.Əlil olandan sonra 2-ci həyatına başlamışdır.Onun məşğul olduğu idman növü-əlil arabasıyla rəqss etməkdir.İlk dəfə ona əlil arabasıyla rəqs etməyi təklif etdilər.
"Mənim özümə çox maraqlı gəlirdi ki, əlil arabasında rəqs necə ola bilər. Müəyyən videolara baxmışdım, amma hələ təsəvvür formalaşmamışdı. İlk dəfə Minskə səfərimiz olmuşdu və təlim-məşq toplantılarına qatılmışdıq. İlk dəfə orada əlil arabasında idman rəqsinin nə olduğunu anladım. Mənə çox müsbət təsir elədi və qərar verdim ki, bu idmanla məşğul olmalıyam. Biz ilk dəfə digər əlilliyi olan şəxslə-  Kamal Məmmədovla rəqs etməyə başladıq. Bu iki əlil arabasında olan şəxsin rəqsi demək idi. İlk nailiyyətimiz elə Minskdə oldu, bürünc mükafat aldıq".
Bu idmanla 2012-ci ildən məşğul olur və kifayət qədər yüksək nəticələr əldə edib. 2013-cü ildə tərəfdaşı Tamerlan Qədirovla  Sankt-Peterburqda “Qitələr Kuboku”-nda və 2015-ci ildə Tayvanda keçirilən açıq çempionatda 3-cü yerə layiq görülüb. Daha bir “Qitələr kuboku” yarışında isə birinci olaraq, kuboku Azərbaycana gətiriblər.
Vüsalə həm də iş qadınıdır. O, “ASAN Xidmət” mərkəzində çalışır. Deyir, ilk dəfə işə başlayanda münasibətin birmənalı olmayacağından narahat olub. Amma indi vətəndaşlara xidmət etmək onun üçün böyük xoşbəxtlikdir:
"2013-cü ildən “ASAN Xidmət” mərkəzində çalışıram. Bilmirdim, belə bir dövlət qurumunda mənə qarşı münasibət necə olar. Ancaq mən ilk gündən özümə qarşı olan isti münasibəti gördüm və bu mənim üçün çox sevindirici bir hal idi. Bütün kollektivdən, əməkdaşlardan müsbət enerji aldım. Onlar məni özləri kimi görürlər, mən də özümü onlardan biri kimi görürəm. Yəni heç bir fərq yoxdur burada, vətəndaşlara xidmət mənə zövq verir".
Sonradan əlillik qazanmış insanlar əlillikdən sonrakı həyatı ikinci həyat adlandırırlar. Vüsalə Kərimova da bu həyatdakı maneələri aşarkən yalnız olmayıb.
"Bu baryer aşmaqda insana ən çox ailəsindən dəstək gəlməlidir. Mən bir insnaın da adını çəkmək istəyirəm. Paralimpiya komitəsində çalışan Kamal Məmmədovdan mən çox müsbət enerji aldım. O insanın həyata baxışı mənə müsbət emosiyalar ötürdü. Mən bunları kiməsə özümü sübut emək üçün deyil, sadəcə həyatı davam etdirirəm, heç nəyi fikir etmədən".
Bir çoxları üçün nümunə ola biləcək biridir Vüsalə Kərimova. Uşaq yaşlarında yerimə qabiliyyətini itirsə də, bir çox fiziki məhdudiyyətli insandan fərqli olaraq, o, həyata bərk-bərk tutuna bilib. Özünə inamı və əzmi sayəsində.
"Fiziki məhdudiyyətli insanlara səslənmək istəyirəm ki,  həyat davam edir. Necə əvvəl yaşayırdıq, indi də elə davam edək. Heyifslənməyə dyəməz. İdmanla məşğul olsunlar. Təhsillərini davam etdirsinlər. Haradasa çalışıa bilərlər və dövlətə, ailələrinə töhfələrini verə bilərlər".Vüsalə Kərimovun ən böyük arzusu təyarədən paraşutlə atlamaqdır.Onun arzusu qəbul oldu o Moskva səmalarında təyarədən paraşütlə atladı.
Uğurları
Həmçinin bax
Vüsalə Kəriova Vüsalə Kərimova (jurnalist) Vüsalə Kərimova (idmançı)
Doktor Osminoq
Doktor Osminoq və ya əsl adı ilə Otto Oktavius  – Marvel Comics nəşriyyatı tərəfindən 1963-cü ildə yaradılmış komiks personajı. Sten Li və Stiv Ditko tərəfindən yaradılmış və ilk dəfə "The Amazing Spider-Man" komiksinin 3-cü sayında peyda olmuşdur. Dahilik səviyyəsində intellektə malik olan bu çılğın alim güclü mexaniki qollara malikdir. Doktor Osminoq Hörümçək-adamın əzəli düşmənlərindən biridir.
Personaj bir çox Hörümçək-adam animasiyasında və videooyununda peyda olmuşdur. 2004-cü ildə çəkilmiş "Hörümçək-adam 2" filmində Doktor Osminoq rolunu Alfred Molina canlandırmışdır. 2009-cu ildə IGN "Bütün dövrlərin ən böyük komiks supercinayətkarları" siyahısında Doktor Osminoqu 28-ci yerdə göstərmişdir. 2012-ci ildə "Daradevil" komiksində Hörümçək-adamın bədənini ələ keçirərək Ali Hörümçək-adam olmuşdur. IGN personajı Hörümçək-adamın ən böyük düşməni adlandırmışdır. Supercinayətkar olsa da, əsasən mərd və şərəfli personaj kimi təsvir edilir.
Nəşrolunma tarixi
Doktor Osminoq ilk dəfə "The Amazing Spider-Man" komiksinin 3-cü sayında (iyul 1963) peyda olmuş və Sten Li ilə Stiv Ditko tərəfindən yaradılmışdır.
Personaj "The Amazing Spider-Man" komiksinin 11-12 və 31-33-cü saylarında yenidən görünmüşdür.
Doktor Osminoq Hörümçək-adamın ən böyük düşmənlərindən biri hesab olunur. Çox vaxt Hörümçək-adamın məşhurluğunda əsas amil kimi onu göstərirlər. O, Hörümçək-adamı döyüşdə məğlub edən ilk adam olması və Mey xala ilə evlənməsi ilə məşhurdur. Məşum altılığın əsas üzvüdür və komandanın düşünən beynidir.
Bioqrafiya
thumb|left|Doktor Osminoqun ilk dəfə peyda olduğu komiks: "[[The Amazing Spider-Man" #3.]] Nyu-York ştatının Senektadi şəhərində anadan olan Otto Oktavius çətin şəraitdə böyüyüb. Fabrik işçisi olan atası Torbert Oktavius həm Otto, həm də anası Meri Oktaviusa qarşı zorakı davranıb. Gənc Ottonun utancaqlığı və məktəbdəki uğurları ona "müəllimlərin sevimlisi" ləqəbini qazandırıb, onu məktəbdə zorakılıq hədəfinə çevirib. Atası ona zorakılıq edən şəxslərlə məşğul olmayıb və zorakılarla özünün məşğul olmasını istəyib. Meri Oktavius onu atasının bəd məsləhətlərindən qorumağa çalışıb və Ottonun yumruqlarından deyil, beynindən istifadə edərək problemlərini həll etməsini istəyib. Anasının təkidlərinə və adi laboratoriyada işləyən adamlara olan nifrətlərinə görə Otto atası kimi olmamağa qərar verib və bütün gücünü təhsilinə verərək əla qiymətlər almağa başlayıb. Otto universitetdə pulsuz təhsil almaq hüququ əldə edib. Ottonun universitetdəki ilk ilində atasının qəza nəticəsində ölməsindən sonra Otto fikrini fiziki elmə yönəldib. Universiteti bitirdikdən sonra mühəndislik şirkətində iş tapıb.
Otto nüfuzlu və dahi nüvə fiziki, atom tədqiqatçısı məsləhətçisi, leksiyaçı və ixtiraçıya çevrilir. Atom fizikasında tədqiqat aparmasına kömək etməsi üçün beyin-kompüter interfeysi ilə kontrol edilən çox güclü mexaniki qollar düzəldir. Onun osminoqu xatırladan mexaniki qolları radiasiyaya davamlı və böyük gücə malikdir. Daha sonrakı kriminal karyerasında Otto iddia edir ki, bu qolların ilham mənbəyi evimlilərindən olan Leonardo da Vinçinin məşhur eskizlərindən olan Vitruvian adamı olmuşdur.
Həmkarı Meri Alisa Enderslə yaxınlaşmağa başlayır və aralarında münasibət başlayır. Tezliklə Otto ona evlilik təklif edir. Ottonun anası bu evliliyi təsdiqləmir və bu qızın oğlu üçün layiq olmadığını düşünür. Onun xahişi ilə nişanı ləğv edir. Lakin anasının bir kitabxanaçı ilə görüşdüyünü öyrəndikdən sonra onu sərt şəkildə qınayır və mübahisə zamanı anası ürək tutmasından ölür. Həm sevdiyi qadından ayrı düşməsinə, həm də anasının ölümünə görə bəd ürəkli birinə çevrilir və işlərində təhlükəsizliyə daha az məhəl verməyə başlayır. Həmkarları ona "Dr. Osminoq" deməyə başlayırlar. Otto vəziyyətini dərk edir, lakin vecinə almır.
Radiasiya sızması nəticəsində baş verən qəza nəticəsində mexaniki qollar Ottonun bədəni ilə qaynaşır. Daha sonra məlum olmuşdur ki, radiasiya onun beynində mutasiyaya səbəb olub və bunun sayəsində qollarını telepatiya ilə idarə edə bilir. Hətta onlar Ottodan ayrı qalsalar belə, Otto onları uzaq məsafədən idarə edə bilir. Qəza onun beyninə mənfi təsir göstərir və alim supercinayətkara çevrilir. İlk öncə bir xəstəxananı əsir alır və özünə "Doktor Osminoq" adını verir. Qəza həmçinin onun gözlərini işığa qarşı daha həssas hala salır və eynək geyməyə məcbur olur.
Güclər
Otto Oktavius atom fizikası sahəsində bir dahidir və nüvə elmləri sahəsində fəlsəfə doktoru dərəcəsinə malikdir. Əla ixtiraçı və mühəndis, dahi taktikaçı, xarizmatik liderdir. Radiasiya sahəsindəki dahiliyinə görə hətta Mister Fantastik onun köməyini istəmişdir.
Atomik radiasiyaya görə Doktor Osminoq 4 elektrikli, titan-polad qollar üzərində psixokinetik kontrola malikdir.
Film
thumb|[[Alfred Molina "Hörümçək-adam 2" filmində Doktor Osminoq rolunda.]]
Şinkansen
thumb|Şinkansenlər. Şinkansen (新幹線) Yaponiyada müasir və sürətli qatar növü. 1964-ci ildə işə salınmiışdır. Sürəti saatda 500 kilometrə qədər çata bilər. Tokio və Osaka arasını 3 saatdan az vaxta gedir. Yaponiyanın nəqliyyat və musafirət vəsilələrın içində böyük rol oynayır.
İradə İsgəndərova
İradə Həbib qızı İsgəndərova (7 iyun 1958-ci il, Bakı) - Hüquqşünas, Azərbaycan Respublikası Ədliyyə Nazirliyinin Səadət Sarayının - Bakı Nikah evinin müdiri (2020-ci ildən)
Həyatı
İradə İsgəndərova 07 iyun 1958-ci ildə Bakı şəhərində anadan olmuşdur.
1965-ci ildə Bül-bül adına musiqi məktəbinə daxil olmuş, 1975-ci ildə 15 N-li orta məktəbi fərqlənmə ilə bitirmişdir. Həmin ildə Azərbaycan Dövlət Universitetinin hüquq fakültəsinə daxil olmuş və 1980-ci ildə həmin universiteti fərqlənmə diplomu ilə bitirmişdir.
1980-ci ildə Azərbaycan Respublikası Ali Məhkəməsinə təyinatı üzrə işə məsləhətçi vəzifəsinə qəbul edilmişdir. 1983-cü ildən isə Ali Məhkəmənin Plenum və Prezidium Katibliyinin müdiri vəzifəsində çalışmışdır.
1985-1990-cı illər Ali Məhkəmənin hakimi.
1990-cı ildə Bakı şəhər Məhkəməsində məsləhətçi, sonradan sədrin köməkçisi vəzifəsində işləmişdir.
1998-ci ildən 2003-cü ilədək Azərbaycan Respublikası Konstitusiya Məhkəməsində şöbə müdiri vəzifəndə çalışmışdır.
2002-ci ildə isə Azərbaycan Respublikası Prezidenti yanında Dövlət İdarəçilik Akademiyasının “Dövlət və bələdiyyə idarəetməsi” fakültəsinə daxil olmuş və 2005-ci ildə həmin Akademiyanı fərqlənmə diplomu ilə bitirmişdir.
2020-ci ildən hal-hazıradək Səadət Sarayının Bakı Nikah evinin müdiri vəzifəsində çalışır.
Rus və alman dillərini bilir.
Ailəlidir, iki övladı var.
Təltif və mükafatları
Azərbaycan Respublikası Prezidentinin 20 noyabr 2006-cı il tarixli Sərəncamı ilə "Dövlət qulluğunda fərqlənməyə görə" medalı ilə təltif edilmişdir.
Azərbaycan Respublikası Prezidentinin 20 noyabr 2018-ci il tarixli Sərəncamı ilə "Tərəqqi” medalı ilə təltif edilmişdir.
Azərbaycan Respublikası Ədliyyə Nazirinin 07 iyun 2018-ci il tarixli əmri ilə Ədliyyə Nazirliyinin “Döş Nişanı” ilə təltif edilmişdir.
Qazançay (Bostanabad)
Qazançay — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 414 nəfər yaşayır (83 ailə).
Mariya Georgatou
Mariya Georgatou (10 may 1984) — Yunanıstanı təmsil edən bədii gimnast.
Karyerası
Mariya Georgatou Yunanıstanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində bürünc medalın sahibi olub.
NGC 879
NGC 879, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. I tipli. tərəfindən ildə  ölçülü  vasitəsilə kəşf edilmişdir.
Andrey Kulikov
Andrey Kulikov (Андрі́й Ві́кторович Кулико́в; ) — Sovet və Ukrayna jurnalisti, redaktor, televiziya və radio aparıcısı, aktyor, media eksperti və media məşqçisi.
Təhsil
Taras Şevçenko adına Kiyev Dövlət Universitetinin beynəlxalq münasibətlər və beynəlxalq hüquq fakültəsini beynəlxalq münasibətlər ixtisası üzrə bitirmişdir; ingilis dilinin referent-tərcüməçisi.
Jurnalist fəaliyyəti
2013-cü ildə o, Hromadske Radio onlayn layihəsinin həmtəsisçisi olub, 2015-ci ildən onun idarə heyətinin rəhbəridir.
Andrey Kulikov 2016-cı ilin may ayına qədər Söz Azadlığında işləyib. Bundan sonra o, baş redaktor kimi Xromadske radiosunun rəhbərliyinə və Hromadske TV yayımı ilə birgə işə cəlb olunub.
2 dekabr 2016-cı ildə Ümumukrayna ictimai təşkilatının "Jurnalist etikası komissiyası"nın ümumi yığıncağının iclasında Andrey Kulikov sədr vəzifəsinə seçilir.
19 aprel 2019-cu ildə o, prezidentliyə namizədlər Petro Poroşenko və Volodimir Zelenskinin debatlarında həmmoderator olmuşdur.
Maraqlı faktlar
2018-ci ildə Andrey Kulikov "2020. İnsansız ölkə"" filmində ssenariyə görə Ukrayna prezidenti olan "Taras Voitenko" rolunu oynayır.
Hobbi
Hobbi olaraq ədəbi fəaliyyətlə məşğuldur. Kiyevdə gəzməyi, günlərlə tramvaya minməyi, saatlarla aya baxmağı, göbələk yığmağı, dünyanı gəzməyi xoşlayır. Bişirməyi sevən ciddi vegetariandır.
Ailə
Həyat yoldaşı — Antonina.
qızı – Tana. İlk evliliyindən də bir qızı var. Onun 2003, 2006, 2011-ci il təvəllüdlü üç nəvəsi vardır.
İkinci Nügədi kənd məscidi
İkinci Nügədi kənd Molla Hud məscidi — Azərbaycan Respublikasının Quba rayonunun İkinci Nügədi kəndində məscid.
Məscid Quba rayonunun İkinci Nügədi kəndində 1994-cü ildə inşa edilib. Həyətyanı sahəsi 1500 kv.metr, iç sahəsi isə 19x14 metrdir. İkinci Nugədi kənd İslam məscidi mişar daşı ilə tikilib. İç və çöl tərəfdən divarları qum - sement məhlulu ilə suvanıb. Hündürlüyü 5 metrdir. Qadınlar şöbəsi ikinci mərtəbədə yerləşib. Məscidin damı dəmir təbəqə ilə örtülüb. Günbəzi də dəmir təbəqə ilə örtülüb. Günbəzin hündürlüyü 5 metrdir. Məscidin ətrafı yaşıllıqlarla əhatələnib. İkinci Nügədi kənd islam məscidinin üstündə latınca kitabə yazılıb. Burada məscidin 1994-cü ildə Mahmud Molla Əbdüssəmidoğlu tərəfindən camaata hədiyyə edilməsi qeyd edilib. Məscid onun oğlu İslamın şərəfinə İslam məscidi adlanır.
Abbasqulu Abbaszadə
Abbasqulu Abbaszadə (tam adı: Abbasqulu Ağabala oğlu Abbaszadə; ) — Azərbaycan fiziki, fizika-riyaziyyat elmlər doktoru, professor (1953), Rusiya Pedaqoji EA-nın (1957) və SSRİ Pedaqoji EA-nın üzvü (1968).
Həyatı
250px|thumb|Ev Abbasqulu Abbaszadə 1906-cı ildə aprel ayının 10-da Cənubi Azərbaycanın Təbriz şəhərində anadan olmuşdur. 1930-cu ildə Azərbaycan Dövlət Universitetini bitirmişdir. 1969-cu il fevral ayının 18-də Azərbaycanın Bakı şəhərində vəfat etmişdir.
Tədqiqatları
Tədqiqatları mayelərin istilik keçirmə xassələrinə aiddir. Molekulyar fzika, termodinamika və fizikanın orta və ali məktəblərdə tədrisi metodikasını təkmilləşdirmişdir.
Le Çonq Tan
Le Çonq Tan — Vyetnam hərbçisi, 1945–ci ildən Vyetnam Xalq Ordusunun zabiti. Hərbi karyerasının bu dövründə Le Çonq Tan Orduda bir neçə yüksək vəzifələrdə çalışmışdır. Le Çonq Tan 1945-ci ildə Avqust inqilabından əvvəl Vyetmin hərəkatında iştirak etmiş və tədricən İkinci Hind-Çin müharibəsi zamanı Vyetnam Xalq Ordusunun ən mühüm fiqurlarından birinə çevrilmişdir. Vyetnam müharibəsində Şimali Vyetnam silahlı qüvvələrinin əsas fiqurlarından biri olan Le Çonq Tan Vyetkonq komandir müavini olmuşdur. O, 1975-ci il bahar hücumunun ikinci dərəcəli komandiri idi və müharibəni effektiv şəkildə bitirmişdir. Daha sonra 1986-cı ilin dekabrında ölümünə qədər Vyetnamın Baş Qərargah rəisi və müdafiə nazirinin müavini olmuşdur. Le Çonq Tan general Vo Nquyen Zyap da daxil olmaqla Vyetnam Xalq Ordusunun ən yaxşı komandirlərindən biri kimi yoldaşları tərəfindən çox yüksək qiymətləndirilmişdir.
Mükafatlar və mirası
Vyetnam Xalq Ordusundakı yoldaşları arasında Le Çonq Tan komandirlik və hərbi biliklərə görə yüksək qiymətləndirilirmişdir. General Vo Nquyen Zyap Le Çonq Tanı Vyetnamın ən yaxşı hərbi komandirlərindən biri hesab etmişdir. Fidel Kastro bir dəfə onu "Vyetnamın ən yaxşı generalı" adlandırmışdır və Vyetnamda ona "Vyetnam Jukovu" ləqəbi verilmişdir.
Çan Van Çan
Nquyen Çan və ya Çan Van Ça (Trần Văn Trà; ) — Vyetnam hərbi xadimi. O, Vyetkonq komandiri olmuşdur. Çan Van Ça 1960–1982-ci illərdə Vyetnam Kommunist Partiyasının Mərkəzi Komitəsinin üzvü, Şimali Vyetnam ordusunda general-leytenant, 1964–1976-cı illərdə Cənubi Vyetnam üzrə Mərkəzi İdarənin Hərbi Məsələlər Komitəsinin sədri olmuşdur.
Vyetnam müharibəsi
Vyetnam müharibəsi zamanı Cənubi Vyetnam və ABŞ-yə qarşı mübarizədə iştirak etmişdir. O, 1968-ci ildə Tet hücumü zamanı Sayqona hücuma rəhbərlik və Pasxa hücumunda B-2 cəbhəsinə komandanlıq etmişdir.
1974-cü ildə Hanoyda Şimali Vyetnam hərbi liderlərinin görüşü zamanı Ça gələn il üçün planlaşdırılan mühafizəkar strategiyaya qarşı çıxmış və həm Cənubi Vyetnam, həm də ABŞ hərbi reaksiyasını sınamaq üçün Cənubi Vyetnamın Fuklonq vilayətinə hücum edilməsini təklif etmişdir. Hücum uğurlu alınmış və ABŞ hərbi cəhətdən cavab verməmişdir. Bu, daha böyük, daha aqressiv kommunist əməliyyatlarına səbəb olmuşdur. Ça 1975-ci ilin aprelində Cənubi Vyetnam hökumətinin süqutuna səbəb olan Bahar hücumunda baş general Van Tyen Zunq rəhbərliyindəki A75 qərargahının komandir müavini olmuşdur. O, 1978-1982-ci illərdə müdafiə nazirinin müavini olmuşdur.
Ateez
Ateez (, tələffüz-"Ei-Teez") 2018-ci ildə KQ Entertainment tərəfindən yaradılan qrupudur. Qrupun üzvləri: Honcun, Sonqva, Yunho, Yosan, San, Minqi, Vuyon və Conqho. Olar rəsmi debütü "Treasure EP.1: All to Zero" ilə 24 oktyabr 2018-ci ildə etmişdirlər.
2018: Debüt öncəsi, reallıq TV şousu və Treasure EP.1: All to Zero ilə debutu
İlk çıxışından əvvəl KQ Entertainment, bir sıra YouTube videolarını yayımladı, "KQ Fellaz 미국 미" (KQ fellaz American Training), burada məşq etmək üçün Kaliforniyanın Los Angeles şəhərinə getdilər. Bu şou zamanı KQ Entertainment qrupun doqquzuncu üzvü, stajyer Li Cun Yon-u təqdim etdi. Birlikdə, bir mahnı bəstələdilər və kareoqrafiya hazırladılar. Millennium Dance Kompleksində təlim keçdilər. Yunho, rəqs videolarından birində də yer aldı. Serialın finalı üçün KQ Fellaz, 3 iyul 2018-ci il tarixində "From" mahnısını yayımladı.
Video seriyasından sonra KQ Entertainment 26 iyun 2018-ci il tarixində üç oyunçudan birincisi ilə KQ Fellaz reallıq şousunu elan etdi. 3 iyulda qrupun rəsmi adını təqdim etdikləri ikinci bir teaser yayımlandı: ATEEZ. Nəticədə, realiti şou sonunda ATEEZ adı ilə dəyişdirildi. 13 iyul tarixində şounun açılışının adını göstərən üçüncü bir teaser yükləndi. Şounun premyerası 20 iyulda Koreyanın Mnet musiqi kanalında olacaqdı.
ATEEZ 24 oktyabr 2018-ci ildə "Treasure EP.1: All to Zero" adlı ilk albomunu çıxardı. Albomla yanaşı "Pirate King" və "Treasure" parçaları üçün musiqi videoları da yayımlandı. Albom Gaon Albomları Cədvəlində 7-ci oldu. Qrup eyni gündə debüt vitrinini təxminən 400 nəfərlik bir tamaşaçı ilə təşkil etdi. İlk musiqi şousu 25 oktyabrda "M Countdown"-da reallaşdı.
Başlıq
İlk çıxışlarından əvvəl ATEEZ, KQ Entertainment rekord etiketinin adını daşıyan "KQ Fellaz" olaraq tanıdıldı. Daha sonra 3 iyul 2018-ci il tarixində debütdən öncə qrupun adı ATEEZ("A TEEnager Z") olaraq dəyişdirildi.
17 noyabr 2018-ci il tarixində, qrupun fandom adı Atiny olaraq qəbul etdi. Ad "ATEEZ+DESTİNY" birləşməsindən yaranmışdır, yəni Atiny Ateez-in taleyidir deməkdir.
Vüsalə Əlizadə
Həyatı
Vüsalə Əlizadə 1984-cü il 12 iyulda Bakı şəhərində anadan olub. Vüsalə Əlizadənin özündən başqa, üç bacısı və bir qardaşı var.
Vüsalə Əlizadə, 9-cu sinifə qədər Buzovna qəsəbəsində yerləşən Əfqan Əliyev adına 125 nömrəli orta məktəbdə təhsil alıb. Daha sonra isə o, Turan Liseyini bitirib.
Ali təhsili isə Vüsalə Əlizadə, Azərbaycan Dövlət Mədəniyyət və İncəsənət Universitetinin "Rejissorluq" fakültəsində alıb.
Fəaliyyəti
Vüsalə Əlizadə, 2002–2014-cü illərdə "Lider" TV-də yayımlanan "Pərdə" maqazin verilişdə redaktor vəzifəsində çalışıb.
2014–2016-cı illərdə Vüsalə Əlizadə, "APA Holding"-in nəzdində fəaliyyət göstərən "APA" TV-də yayımlanan "Səhər zəngi" verilişinin aparıcısı olub.
Vüsalə Əlizadə, 2015-ci ildən etibarən isə ATV-də yayımlanan "Qadına görə" verilişinin aparıcısıdır.
Vüsalə Əlizadə, 2017-ci ilin oktyabr ayında ATV-də yayımlanan Maşın Realiti Şousunun Xanımlar və Cənablar adlanan 15-ci sürətinə qatıldı. Oktyabrın 17-si səsverməyə çıxan Vüsalə Əlizadə, gərgin gecənin sonunda, səslərin 56.44 faizini topladı və maşın uğrunda mübarizəni davam etdirdi. O, həmin gün şoudan, Vüqar Əbdulovu uzaqlaşdırdı. Şounun növbəti günlərində də, uğurla çıxış edən Vüsalə Əlizadə, nəticə finala adladı.
Maşın uğrunda həlledici mübarizədə o, müğənnilər Talıb Tale və Xatun Əliyeva ilə yarışdı. Amma, Vüsalə Əlizadə, oktyabrın 23-də səhhəti ilə bağlı yaranan problemlərə görə əlini maşından çəkdi və maşın uğrunda mübarizəni dayandırdı.
Şəxsi həyatı
Vüsalə Əlizadə, 2013-cü ilə qədər teleaparıcı Azər İsmayılov ilə ailəli olub. Vüsalə Əlizadənin, 10 fevral 2012-ci il təvəllüdlü Dilək adında bir qız övladı var.
Əbdülətif Şənər
Əbdülətif Şənər — Türk siyasətçi. 1996-cı ildən 1997-ci ilə qədər Türkiyə Maliyyə naziri, 2002-ci ildən 2007-ci ilə qədər Baş nazirin müavini vəzifəsində çalışmışdır.
İndossament
1) Vekselin, çekin, konosamentin və digər qiymətli kağızın əks tərəﬁndə ötürücü yazıdır ki, buna uyğun olaraq qiymətli kağıza dair bütün hüquqlar bir şəxsdən digərinə keçir. İndossamenti həyata keçirən şəxs indossant adlanır;
2) Sığorta polisində hər hansı bir düzəlişdir və ya sığorta şərtlərinin dəyişməsi ilə əlaqədar sığorta haqqında müvəqqəti şəhadətnamədir. Qiymətli kağızı saxlayan hər hansı bir qanuni şəxs kağızın özünün mətnində onun ötürülməsinə qadağanı düzəliş etmək hüququna malikdir, bununla əlaqədar indossament qüvvəsini itirir. Ötürücü hüquqlar veksel və ya çek üzrə tədiyyənin, konosament üzrə tədiyyənin alınması ilə bitmir, vekselin köçürülməsi hüququna, akseptin ödənilməsi tələbini, vekselin və digər qiymətli kağızların etiraz edilməsini ehtiva edir. İndossament hər hansı bir şəxsin (indossantın) və ya vekselə münasibətdə təqdim edənin xeyrinə – eləcə də, vekselə və vekselverənə görə tədiyyəçinin özünün xeyrinə indossant tərəﬁndən edilə bilər. Əgər ötürücü yazıda indossamenti edənin xeyrinə, onun adı yoxdursa, onda o, blank indossamenti (təqdim edənə) adlanır. Sonradan qiymətli kağızın sahibi beləliklə ötürücü yazını adlı edərək, adı bu ötürücü yazıda yaza bilər. Ötürücü yazı qiymətli kağız üzrə bütün borc məbləği qədər sənədin özündə, yer olmadığı halda – sənədə birləşdirilən kağızda edilir. Ötürücü funksiyadan savayı indossament vekseldə və ya çekdə həmçinin zəmanət funksiyasını yerinə yetirir: veksel üzrə hər bir indossant akseptə görə tədiyyəyə görə, çek üzrə indossant isə – tədiyyəyə görə cavabdehdir. İndossant veksel verənlə (çek saxlayanla), avalçı ilə, ödəyici ilə birgə həmrəylik məsuliyyəti daşıyır (baxmayaraq ki, “dövriyyəsiz” düzəlişi ilə indossament vasitəsi ilə öz üzərindən bu məsuliyyəti götürə bilər).
Azərbaycan–Ermənistan sərhəd toqquşması (avqust, 2022)
Qisas əməliyyatı və ya Antiterror əməliyyatları — 3 avqust 2022-ci ildə Azərbaycan Silahlı Qüvvələri tərəfindən Qarabağda qanunsuz erməni silahlı qüvvələrinə qarşı aparılan hərbi əməliyyat.
Arxa plan
2020-ci ilin ikinci Qarabağ müharibəsinin yekunu olaraq kapitulyasiya aktı imzalandı. Bu akt qanunsuz erməni birləşmələrinin Qarabağdan çıxarılmasını nəzərdə tuturdu. Azərbaycan tərəfi dəfələrlə, Ermənistanın 10 noyabr 2020-ci il tarixli üçtərəfli bəyanatla üzərinə götürdüyü öhdəlikləri yerinə yetirmədiyini və qanunsuz erməni silahlı dəstələrinin hələ də Azərbaycan ərazisindən çıxarılmadığını bəyan edib.
1 avqust
Avqustun 1-də Artsax Müdafiə Ordusunun məlumatına görə, Azərbaycan qüvvələri Dağlıq Qarabağın şimalında və şimal-qərbində Artsax mövqelərinə hücuma keçib. Ermənistan departamentinin məlumatına görə, səhər saat 9-da Azərbaycan bölmələri Dağlıq Qarabağla təmas xətti boyunca hücuma cəhd edib. Bununla əlaqədar olaraq, Arayik Arutyunyan Müdafiə Ordusunun komandanı Kamo Vardanyan və hüquq-mühafizə orqanlarının digər nümayəndələri ilə təcili iclas keçirib. Dağlıq Qarabağın Müdafiə Ordusundan bildirilib ki, gün ərzində Ermənistan qoşunları Azərbaycanın təmas xəttini keçmək üçün bütün cəhdlərinin qarşısını alıb. Daha sonra Qarabağın deputatı Artur Arutyunyan “Azadlıq” radiosunun erməni xidmətinə bildirib ki, hərbi əməliyyatlar dayandırılıb. O, həmçinin bildirib ki, Azərbaycan ordusu Qarabağ ermənilərinin heç bir mövqeyini tutmayıb. Toqquşmalar nəticəsində Dağlıq Qarabağ Respublikasının hərbçisi Albert Vladikoviç Baxşiyan yaralanıb.
Azərbaycan Müdafiə Nazirliyi Qarabağda və ya onun ətrafında atəşkəs rejiminin pozulduğunu təkzib edib. Eyni zamanda, cavabdehlik zonasında toqquşmaların baş verdiyi Rusiya sülhməramlı kontingenti məlumat bülleteni dərc edib və orada qeyd olunub ki, sutka ərzində atəşkəs rejiminin üç dəfə pozulması faktı qeydə alınıb, Dağlıq Qarabağ silahlı birləşmələrinin nümayəndəsi yaralanıb.
2 avqust
Ermənistanın baş naziri Nikol Paşinyanla Rusiya prezidenti Vladimir Putin arasında telefon danışığı olub, söhbət zamanı Rusiya, Ermənistan və Azərbaycan liderləri arasında Dağlıq Qarabağ üzrə 9 noyabr 2020-ci il, 11 yanvar və 26 noyabr 2021-ci il tarixli üçtərəfli sazişlərin icrasının müəyyən praktiki aspektləri müzakirə olunub. Öz növbəsində Ermənistanın xarici işlər naziri Ararat Mirzoyan rusiyalı həmkarı Sergey Lavrov, Rusiyanın müdafiə naziri Sergey Şoyqu isə Azərbaycanın müdafiə naziri Zakir Həsənovla danışıb.
Həmin gün Ermənistan mətbuatı Azərbaycan Silahlı Qüvvələrinin bölmələrinin Qarabağa aktiv şəkildə köçürülməsi barədə məlumat yayıb. Öz növbəsində, Rusiya sülhməramlı kontingenti kontingentin məsuliyyət zonasında vəziyyətin gərginləşməsinin qeyd edildiyi gündəlik məlumat bülleteni dərc edib. Belə ki, Rusiya sülhməramlılarının məlumatına görə, həmin gün atəşkəs rejimi Azərbaycan silahlı qüvvələri tərəfindən pozulub. Bu pozuntu Sarıbaba yüksəkliyi ərazisində baş verib.
3 avqust
Rusiya Federasiyası sülhməramlı kontingentinin müvəqqəti yerləşdiyi Azərbaycan ərazisindəki qeyri-qanuni erməni silahlı dəstələrinin üzvləri avqustun 3-ü səhər saatlarında Laçın rayonu istiqamətində yerləşən Azərbaycan Ordusu bölmələrinin mövqelərini intensiv atəşə tutmağa başladı. Nəticədə müddətli həqiqi hərbi xidmət hərbi qulluqçusu əsgər Kazımov Anar Rüstəm oğlu aldığı güllə yarasından şəhid oldu.
Təxminən saat 15 radələrində erməni mətbuatı, Azərbaycan Ordusunun, qanunsuz erməni silahlı birləşmələrini minaatanlardan və pilotsuz uçuş aparatlarından atəşə tutduğunu və 7 erməni hərbçisinin yaralandığını açıqladı. Açıqlamadan təxminən bir saat sonra erməni mətbuatı, 1 hərbçisinin öldüyünü, daha 8 hərbçinin isə yaralandığını təsdiqlədi.
Saat 17 radələrində Azərbaycan mətbuatında Azərbaycan Silahlı Qüvvələrinin erməni birləşmələrinə qarşı antiterror əməliyyatı keçirməyə başlanması haqqda xəbərlər dərc edilməyə başladı və erməni mövqeyinə PUA zərbəsi endirdiyi videosu yayımlandı.
Saat 18 radələrində Qondarma Dağlıq Qarabağ Respublikasının qondarma prezidenti Arayik Harutyunyan 2022-ci il avqustun 3-dən qismən hərbi səfərbərlik elan edən fərman imzaladı. Erməni mətbuatı bu mənbəni prezident ofisindən aldığını bildirdi. Bu hadisədən sonra Azərbaycan ərazisindəki qeyri-qanuni erməni silahlı dəstələrinin üzvlərinə məxsus “Ural" markalı hərbi yük avtomobili məhv edildi. Hərbi yük avtomobilinin erməni silahlı dəstələrinin nəzarətində olan Sarıbaba yüksəkliyi yaxınlığında məhv edildiyi bildirildi.
4 avqust
Azərbaycan Müdafiə Nazirliyi nisbi sülh barədə məlumat verib. Rusiya sülhməramlılarının xəbər bülletenində qeyd olunub ki, Rusiya sülhməramlılarının komandanlığı Azərbaycan və Ermənistan tərəfləri ilə əməkdaşlıq edərək insidentləri aradan qaldırıb. Ermənistanın baş naziri Nikol Paşinyan bəyan edib ki, son günlər baş verən hadisələr “erməni cəmiyyətində Dağlıq Qarabağdakı sülhməramlı missiyanın məzmunu və mahiyyəti ilə bağlı suallar doğurur” və bununla bağlı Paşinyanın dediyi kimi, “Dağlıq Qarabağda sülhməramlı əməliyyatın təfərrüatlarını razılaşdırmaq üçün təcili zərurət yaranıb”. Rusiyanın xarici işlər naziri Sergey Lavrov cavabında bildirib ki, Rusiya Ermənistandan Qarabağdakı sülhməramlı missiya ilə bağlı konkret təklifləri hələ də almayıb. Öz növbəsində, Ermənistan Xarici İşlər Nazirliyi qeyd edib ki, onlar bir il əvvəl Rusiya tərəfinə Dağlıq Qarabağda Rusiya sülhməramlılarının fəaliyyətinin səmərəliliyinin artırılması ilə bağlı təkliflərini veriblər.
5 avqust
Azərbaycanın Müdafiə Nazirliyi Ermənistan Silahlı Qüvvələrinin Qarabağda vəziyyəti gərginləşdirmək cəhdlərini açıqlayıb. Onların sözlərinə görə, son sutka ərzində erməni silahlı birləşmələri Azərbaycan ordusunun mövqelərini ümumilikdə 12 dəfə atəşə tutub. "Artsax Müdafiə Nazirliyi" bu bəyanatları daha ​​bir dezinformasiya hesab edir. Rusiya Müdafiə Nazirliyinin məlumatına görə, Rusiya sülhməramlı kontingentinin məsuliyyət zonasında atəşkəs rejiminin pozulması halı qeydə alınmayıb.
6 avqust
Buzluq dağı və ətrafındakı yüksəkliklər Azərbaycan Ordusunun nəzarəti altına keçib. Avqustun 6-da axşam saatlarında Ermənistan Müdafiə Nazirliyi Azərbaycan tərəfinin atəşkəs rejimini pozması barədə məlumat yayıb. Azərbaycan Silahlı Qüvvələri tərəfindən açılan atəş nəticəsində Ermənistan ordusunun əsgəri Nver Gevorqyan yaralanıb. Rusiya Müdafiə Nazirliyi Ermənistan hərbçisinin yaralanması ilə bağlı məlumatı təsdiqləyib. Məlumat bülletenində atəşkəs rejiminin pozulması nəticəsində Ermənistan Silahlı Qüvvələrinin bir hərbçisinin yaralandığı qeyd edilir. Nazirlikdən verilən məlumata görə, qayda pozuntusu Azərbaycan Silahlı Qüvvələri tərəfindən Qeqarkunik rayonunun Zod kəndi yaxınlığında qeydə alınıb.
Nəticə
Avqustun 3-də Azərbaycan Respublikası Müdafiə Nazirliyi rəsmi olaraq "Qisas" antiterror əməliyyatı keçirdiyini bəyan etdi. Əməliyyat nəticəsində qeyri-qanuni erməni silahlı dəstələrinin Kəlbəcər və Laçın rayonlarının ərazisini əhatə edən dağ silsiləsində yerləşən Qırxqız yüksəkliyini ələ keçirmək və orada yeni döyüş mövqelərini qurmağa cəhd göstərməsinin qarşısı alınıb. Qırxqız yüksəkliyi, həmçinin Kiçik Qafqaz dağ silsiləsinin Qarabağ silsiləsi boyu Sarıbaba və bir sıra digər əhəmiyyətli hakim yüksəkliklər Azərbaycan bölmələri tərəfindən nəzarətə götürülüb. Əməliyyat çərçivəsində qeyri-qanuni erməni silahlı qüvvələrinin bir neçə döyüş mövqeyi dağıdılıb, keçmiş Ağdərə rayonunun, indiki Kəlbəcər rayonunun ərazisindəki Yuxarı Oratağ yaşayış məntəqəsindəki hərbi hissəyə havadan zərbə endirilib. Nəticədə, qanunsuz erməni silahlılarının canlı qüvvəsi məhv edilib və yaralanıb, həmçinin bir neçə D-30 haubitsası, hərbi nəqliyyat vasitələri və çoxlu sayda döyüş sursatları məhv edilib.
Beynəlxalq
Avropa İttifaqı Ermənistan və Azərbaycanı hərbi əməliyyatları dayandırmağa çağırıb. NATO baş katibinin xüsusi nümayəndəsi Ermənistanla Azərbaycan arasında gərginlik barədə xəbərləri "həyəcanlandırıcı" adlandırıb. ATƏT Cənubi Qafqazda silahlı insidentlər və insan itkiləri ilə bağlı məlumatlardan narahat olduğunu bildirib. ABŞ Dövlət Departamenti Dağlıq Qarabağda gərginliyi azaltmağa və vəziyyətin daha da gərginləşməsinin qarşısını almağa çağırıb.
İsgəndər Dövlətli
İskəndər Vüqar oğlu Dövlətli (24 sentyabr 1992; Soru, Lerik rayonu, Azərbaycan — 30 oktyabr 2020; Hadrut, Xocavənd rayonu, Azərbaycan) — Azərbaycan Silahlı Qüvvələrinin giziri, Vətən müharibəsi şəhidi.
NHK
– Yaponiya dövlətinin milli halq yayım təşkilatı.
İsgəndər Dövlətli
Həyatı
İskəndər Dövlətli 24 sentyabr 1992-ci ildə Lerik rayonunun Soru kəndində anadan olub. Hərbi xidmətdən sonra isə ailəsi ilə birgə Sulutəpədə məskunlaşmışdı.
Ailəsi
Əmisi Aqşin Dövlətli 1992-ci ildə Birinci Qarabağ müharibəsində döyüşmüş və həlak olmuşdur.
İskəndər Dövlətli şəhid olduğu gündən 33 gün sonra atası Vüqar Dövlətli vəfat etmişdir.
Hərbi xidməti
Orta təhsilini aldıqdan sonra hərbi xidmətə yollanan İskəndər hərbi xidmət müddəti bitəndə yenidən orduda qalıb və hərbi xidmət müddətini davam etdirib. Kəşfiyyatçı İskəndər xidmətinə görə gizir rütbəsi almışdır.
Azərbaycan Ordusunun giziri olan İskəndər Dövlətli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Cəbrayılın və Hadrutun azadlığı uğrunda gedən döyüşlərdə vuruşmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İskəndər Dövlətli ölümündən sonra "Vətən uğrunda" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən İskəndər Dövlətli ölümündən sonra "Cəbrayılın azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən İskəndər Dövlətli ölümündən sonra "Cəsur döyüşçü" medalı ilə təltif edildi.
Ernest-Anri Bayon
Ernest-Anri Bayon — Fransa botaniki.
Elmi fəaliyyəti
4000-dən yuxarı takson təsnif edən Ernest-Anri Bayon toxumlu bitkilər, mamırkimilər, qıjıkimilər, mikologiya üzrə ixtisaslaşmışdır.
Şərəfinə adlandırılmış taksonlar
Cinslər :
Qoruqçurud (Bostanabad)
Qoruqçurud və ya Qoruqçuçay — İranın Şərqi Azərbaycan ostanının Bostanabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 376 nəfər yaşayır (82 ailə).
Sekresiya (geologiya)
Sekresiya - süxur boşluqlarını dolduran, tərkibcə süxurlardan fərqlənən kristallik, yaxud kolloid mineral maddələr. Konkresiyadan fərqli olaraq, maddələrin çökməsi, boşluğun divarlarından mərkəzə doğru gedir, nəticədə müxtəlif rəngli və müxtəlif mineral tərkibli konsentrik-zonal quruluş əmələ gəlir. Boşluğun dolması tam, yaxud qismən ola bilər. Sekresiya badamcıqlar — kiçik ölçülü sekresiya və jeodlar – iri, qismən doldurulmuş boşluqlar şəklində olur. Sekresiya əmələ gəlməsi hipergen və hidrotermal proseslərdə maddənin həqiqi və kolloid məhlullarla gətirilməsi ilə əlaqədardır.
Benzin mişarı ilə Texas qətliamı (film, 2003)
Benzin mişarı ilə Texas qətliamı (The Texas Chainsaw Massacre) — 2003-cü ildə Tob Hooperin klassik filminin remeyki olan amerikan sleşer filmi. Filmin rejissoru Markus Nispel, ssenari müəllifi Skott Kosar, prodüseri Maykl Bey, Kim Hankel və Tobe Hooperdir. Bu film, Aminvil Dəhşətini, 13-cü Cümə kimi filmləri nümayiş etdirən Platin Dunes tərəfindən istehsal olunan klassik qorxu filmlərinin remeyeki olan serialların birincisidir. Film tənqidçilər tərəfindən mənfi qarşılansa da, dünya kassalarında 9.5 milyon dollarlıq büdcədən 107 milyon dollar gəlir əldə edərək bütün franşizada ən çox qazanan kassa uğuruna çevrildi. Şəkil "R" reytinqi ilə qiymətləndirilib: 17 yaşdan kiçik uşaqlara yalnız valideynlərinin iştirakı ilə baxılmasına icazə verilir.
Stul
Stul ya da Səndəl əsas mebellərdən biri olan, bir növ oturacaqdır.
Əsas xüsusiyyətləri, 90 ° və ya bir az daha böyük bir açı ilə bir -birinə arxa və oturacaq olaraq bağlanan iki parça davamlı materialdır, ümumiyyətlə üfüqi oturacağın dörd küncü dörd ayağa və ya oturacağın digər hissələrinə bağlanır. Ayaqları ümumiyyətlə oturan şəxsin bud və dizlərinin 90 ° və ya daha az bir açı meydana gətirməsi üçün kifayət qədər yüksəkdir.
Tarix
Stul qədim dövrlərdən bəri istifadə olunur, baxmayaraq ki, əsrlər boyu istifadə üçün yox, dövlətçilər üçün simvolik bir cihaz idi.
Hacı Cəfər məscidi
Hacı Cəfər məscidi — XIX əsrin əvvəllərində Azərbaycanın Quba şəhərində tikilmiş tarixi-memarlıq abidəsi.
Abidə Azərbaycan Respublikası Nazirlər Kabinetinin 2001-ci il avqustun 2-də verdiyi 132 nömrəli qərar ilə ölkə əhəmiyyətli daşınmaz tarix və mədəniyyət abidələrinin siyahısına salınıb.
Haqqında
150px|thumb|left|Məscidin qapısı Şəhərin yaşlılarının dediklərinə görə Quba soyqırı mında ermənilər qocaları, qadınları və uşaqları bu məscidə toplayıb diri-diri yandırmaq istəyiblər. Həmin vaxt məscidin axundu olmuş Hacı Baba bunun qarşısını alıb. Hacı Baba evində kimsəsiz erməni qızlarını öz qızları kimi böyüdüb, saxlayıb və bunu ermənilərə bildirib. Deyib ki, biz sizin qızlarınıza öz övladlarımız kimi baxırıq, əvəzində siz bizi öldürmək istəyirsiniz. Bundan sonra ermənilər insanları yandırmaqdan vaz keçirlər.
Sovet işğalında
Sovet işğalından sonra rəsmi sürətdə 1928-ci ildən dinlə mübarizəyə başladılar. Həmin ilin dekabrında Azərbaycan KP MK-i bir çox məscid, kilsə və sinaqoqları maarifləndirici istiqamətlərdə istifadə üçün klubların balansına verdi. Əgər 1917-ci ildə Azərbaycanda 3.000 məscid var idisə 1927-ci ildə bu rəqəm 1.700, 1933-cü ildə isə 17 idi.
Zənbur (jurnal, 1919)
"Zənbur" jurnalı — Azərbaycan Xalq Cümhuriyyəti dövründə 1919-cu ildə Bakıda nəşr olunan həftəlik ədəbi, ictimai, illüstrasiyalı satirik jurnal.
Haqqında
"Zənbur"un ilk sayı 1919-cu il aprelin 9-da, sonuncu 24-cü sayı isə noyabrın 8-də işıq üzü görüb. 1919-cu ilin aprel-noyabr aylarında çap olunan "Zənbur"un təsisçisi "Türk Nəşriyyat Cəmiyyəti" idi. Jurnalın fəal əməkdaşları arasında Əli Nəzmi, Əliabbas Müznib, Səməd Mənsur, Hacı Qasım Səyyah, Bayraməli Hammal və b. idi.
"Zənbur" da "Şeypur" kimi maliyyə çətinliyi səbəbindən bağlanıb.
Fəaliyyət
"Zənbur"un ideya-siyasi istiqaməti ilə "Molla Nəsrəddin"ə sadiq qalaraq köhnəliyə, meşanlığa qarşı səylə mübarizə aparıb. O, müxtəlif janrlardan, satirik felyeton, satirik şeir, bilməli xəbərlər və karikaturalardan istifadə edib. İdeya etibarilə milli, demokratik məzmuna malik olan bu karikaturalar həcm etibarilə jurnalın səhifələrində əsas yeri tuturdu. Böyük ideya-siyasi və ictimai əhəmiyyətə malik olan rəsmlərin çoxu dövrün tanınmış fırça ustası Əzim Əzimzadə məxsusdur. Jurnaldan "N.N." və Sofizadə imzası ilə çap olunan rəssamlar da olub. Jurnalda Rusiyanın (Lenin və Kerenskinin timsalında) Azərbaycanı işğal etmək niyyətləri, erməni-daşnak silahlı dəstələrinin Zəngəzurda və Bakıda törətdikləri soyqırımları və sair məsələlər şeir və publisist yazılarda tənqid edilirdi.
Hacı Cəfər məscidi
Sovet işğalında
İşğaldan sonra məscid bağlanıb. 1930-cu illərdə məscidin günbəzi dağıdılıb. İlk dövrlər tələbə yataqxanası kimi istifadə olunsa da sonradan taxıl anbarı kimi istifadə olunub. Sonradan günbəz yerli əhalinin hesabına 1943-cü ildə bərpa edilib və 1944-cü ildən yenidən məscid kimi fəaliyyət göstərməyə başlayıb. Məsciddə həm şiələr, həm də sünnilər namaz qılırlar.
Müstəqillikdən sonra
Abidə Azərbaycan Respublikası Nazirlər Kabinetinin 2 avqust 2001-ci ildə verdiyi 132 nömrəli qərar ilə ölkə əhəmiyyətli daşınmaz tarix və mədəniyyət abidələrinin siyahısına salınıb.
Memarlığı
Bişmiş kərpicdən inşa olunmuş məscidin binası, 4 otaqdan ibarətdir. Məscid planda dördbucaqlı olub, əsas ibadət zalından və önündəki köməkçi otaqlardan ibarətdir. Məscidin əsas baş girişi şimal tərəfdəndir. Mehrab qapı ilə üzbəüz yerləşib. Əsas zalın ortasında tavan örtüyünü saxlamaq üçün iki ədəd sütun vardır. Qadınlar üçün ayrılmış kiçik zal ikinci mərtəbədə yerləşir. Məscidin günbəzi xaricdən ağ dəmir ilə örtülmüşdür. Məscidin şərəfi günbəzin üzərində yerləşir. Şərəfə çıxmaq üçün içəridə sağ tərəfdə pilləkənlər var. Mehrab sadə quruluşa malikdir və qoz ağacından düzəldilib. Məscidin mismardan istifadə edilməyərək hazırlanan qədim oyma naxışlı qapısı indiyənədək qorunub saxlanılıb.
Hacıbaba Axund məscidi
Hacıbaba Axund məscidi — Quba rayonu ərazisində məscid. Hacıbaba Axund məscidi XIX əsrin əvvəllərində Rəcəb ayının 25-də Hacı Cəfər tərəfindən tikilmişdir. Məscid bişmiş kərpicdən inşa olunmuşdur. Məscid dörd otaqdan ibarətdir. Məscid planda dördbucaqlı olub, əsas ibadət zalından və önündəki köməkçi otaqlardan ibarətdir. Məscidin əsas baş girişi şimal tərəfdəndir. Mehrab qapı ilə üzbəüz yerləşib. Əsas zalın ortasında tavan örtüyünü saxlamaqdan ötrü iki ədəd sütun vardır. Qadınlar üçün ayrılmış kiçik zal ikinci mərtəbədə yerləşir.Məscidin günbəzi xaricdən ağ dəmir ilə örtülmüşdür.
Zaçaroula Karyami
Zaçaroula Karyami (7 aprel 1983) — Yunanıstanı təmsil edən bədii gimnast.
Karyerası
Zaçaroula Karyami Yunanıstanı 2000-ci ildə Sidney şəhərində baş tutan XXVII Yay Olimpiya Oyunlarında təmsil edib və qrup turnirində bürünc medalın sahibi olub.
Kiyevə hücum (2022)
24 fevral
Fevralın 24-də səhər tezdən Rusiya Silahlı Qüvvələri Kiyev vilayətindəki hədəflərə, o cümlədən Kiyevin əsas hava limanı olan Borispol Beynəlxalq Hava Limanına artilleriya və raket zərbələri endirməyə başlayıb. Ümumi hücum əməliyyatından bir necə saat əvvəl ölkənin şimalında, Belarusla sərhəddə cəmlənmiş rus qoşunları qəfildən sərhəddi keçərək Kiyev vilayətinə daxil olublar. Tərəflər arasındakı ilk böyük toqquşma Çernobıl Atom Elektrik Stansiyasının inzibati ərazisində baş verib və bir necə saatlıq döyüşdən sonra AES, rus tərəfinin nəzarətinə keçib.
24 fevralın gecəsi Ukrayna prezidenti Vladimir Zelenski bəyan edib ki, təxribatçı qruplar Kiyevə doğru irəliləyir. Həmin gecə Amerika Birləşmiş Ştatların Müdafiə Naziri Lloyd Ostin konqresmenlərlə söhbəti zamanı bildirib ki, bəzi rus mexanikləşdirilmiş piyada birlikləri Kiyevdən 20 mil (32 km) məsafədədirlər.
25 fevral
Fevralın 25-də səhər saatlarında Rusiya Hərbi Hava Qüvvələrinə aid qırıcılar Kiyevin mərkəzini bombardman etməyə başlayıblar. Səhər saat 09:00-da Ukrayna qüvvələri ilk Rusiya Hərbi Hava Qüvvələrinə məxsus qırıcını vurmağa nail olublar və həmin qırıcı Kiyev şəhərində yerləşən yaşayış komplekslərindən birinə çırpılıb. Saat 06:47-də (GMT+2) Ukrayna ordusunun bölməsi İvankov yaxınlığında Teteriv çayı üzərindəki körpünü partladıb, sözügedən partlayış Çernobıl istiqamətindən irəliləyən rus tank kalonunun hərəkətini dayandırıb.